Зрэшты, не: адмаўляюцца не бібліятэкі, а чыноўнікі. Афіцыйны адказ з фармулёўкай пра “дастатковасць кніг” ў банку атрымалі з Галоўнага ўпраўлення ідэалагічнай работы, культуры і па справах моладзі Гродзенскага аблвыканкама. Намеснік начальніка ўпраўлення Сяргей Шумейка запэўнівае Еўрарадыё, што “асабіста яму” кнігі “ніхто не прапаноўваў”, а мы вырашаем разабрацца, няўжо ў раённых бібліятэках на захадзе Беларусі і праўда не патрэбныя кнігі Святланы Алексіевіч?